বীরপাড়া:- নিখিলবঙ্গ শিক্ষক সমিতির মাদারিহাট বীরপাড়া জোনাল কমিটি পরিচালনায় বীরপাড়া উচ্চ বিদ্যালয় প্রাঙ্গনে অনুষ্ঠিত হলো জোনাল পর্যায়ের প্রতিযোগিতা মূলক সাংস্কৃতিক অনুষ্ঠান । মাদারিহাট বীরপাড়া ব্লকের বিভিন্ন স্কুল থেকে প্রচুর ছাত্র ছাত্রী এই প্রতিযোগিতা মূলক সাংস্কৃতিক অনুষ্ঠানে অংশগ্রহণ করে । নৃত্য, সমবেত সংগীত, সাঁওতালি ও উর্দু কবিতা আবৃতি সহ নানা অনুষ্ঠানের মাধ্যমে প্রতিযোগিতা অনুষ্ঠিত হয় । এর পাশাপাশি ছিল অঙ্কন প্রতিযোগিতা । সভাপতি অনুষ্ঠান মঞ্চে বক্তব্য রাখেন সমিতির জোনাল আশীষ পঞ্চানন, সম্পাদক বিদ্যুত সরকার ও বীরপাড়া উচ্চ বিদ্যালয়ের ভারপ্রাপ্ত প্রধান শিক্ষক প্রদীপ সান্যাল । সংঘটনের অন্যতম সদস্য রমেন চক্রবর্তী জানান, জোনাল স্তরে যে সমস্ত ছাত্র ছাত্রী প্রথম ও দ্বিতীয় স্থান পাবে তারা আগামী 20 শে আগস্ট অলিপুরদুয়ারে জেলা স্তরে অংশগ্রহণ করতে পারবে । এছাড়াও তিনি জানান প্রতিবছর এই প্রতিযোগিতা রাজ্য স্তর পর্যন্ত হয়ে থাকে ।